b'\n_START_ARTICLE_\nRay Danton\n_START_SECTION_\nBiografia\n_START_PARAGRAPH_\nVa entrar al m\xc3\xb3n de l\'espectacle com a actor de r\xc3\xa0dio infantil al programa de r\xc3\xa0dio Let\'s Pretend de la NBC el 1943. Danton va fer molts papers al teatre mentre era a la Universitat de Pittsburgh i a la Carnegie Technical School i el 1950 va marxar a Londres per apar\xc3\xa8ixer en la producci\xc3\xb3  Mister Roberts de Tyrone Power._NEWLINE_La carrera de Danton es va aturar quan va servir a la infanteria de l\'ex\xc3\xa8rcit dels Estats Units en la Guerra de Corea des de 1951 a 1954._NEWLINE_Danton es va estrenar al cinema a Chief Crazy Horse el 1955 i va ser contractat per la Universal Pictures. A la seva segona pel\xc2\xb7l\xc3\xadcula I\'ll Cry Tomorrow la seva interpretaci\xc3\xb3 ja el va encasellar com a canalla tranquil per\xc3\xb2 perill\xc3\xb3s. La seva tercera pel\xc2\xb7l\xc3\xadcula per a l\'Universal The Looters va ser on va con\xc3\xa8ixer la seva futura dona Julie Adams. Va ser molt prol\xc3\xadfic a la televisi\xc3\xb3 i al cinema i va rebre el Globus d\'Or per a la nova estrella masculina de l\'any el 1956._NEWLINE_Comen\xc3\xa7ant amb Onionhead Danton va treballar tant per la Warner Bros. com per la Warner Bros. Television. Aix\xc3\xb2 el va dur al seu paper m\xc3\xa9s fam\xc3\xb3s The Rise and Fall of Jack Diamond on feia el paper del g\xc3\xa0ngster del t\xc3\xadtol de la pel\xc2\xb7l\xc3\xadcula amb el director Budd Boetticher. Danton feia el seu paper utilitzant el llenguatge del cos que encaixava amb el seu personatge com un guant. Danton va reprendre el paper a Portrait of a Mobster de Vic Morrow. Danton tamb\xc3\xa9 va fer de g\xc3\xa0ngster a The George Raft Story, una biografia de l\'actor/ballar\xc3\xad George Raft, dels anys 30. El 1959, va protagonitzar l\'episodi "The Meeting" del docudrama de la guerra freda, Behind Closed Doors._NEWLINE_Danton va interpretar l\'agent americ\xc3\xa0 Ralph Drake que \xc3\xa9s enviat a \xc3\x80ustria per trobar-se amb agents de sis pa\xc3\xafsos del tel\xc3\xb3 d\'acer despr\xc3\xa9s que es reveli que la Uni\xc3\xb3 Sovi\xc3\xa8tica havia anomenat un nou cap de la pol\xc3\xadcia secreta. Danton sortia regularment a The Alaskans i feia uns quants pilots de televisi\xc3\xb3 interpretant espies, com  Big Time (1957) o Solitare (1961), i Our Man Flint-Dead on Target (1976). Tamb\xc3\xa9 westerns, com Apache Blood._NEWLINE_A mitjans dels 60, Danton alternava entre les s\xc3\xa8rie a la televisi\xc3\xb3 americana i pel\xc2\xb7l\xc3\xadcules europees com Code Name Jaguar i Secret Agent Super Dragon, incloent-hi un episodi de Hawaii Five-0 de 1970 "The Last Eden" (el bel\xc2\xb7lic\xc3\xb3s cantant hawai\xc3\xa0 Jimmy Nuanu). Va fundar una companyia de producci\xc3\xb3 a Europa que fa fer films com The Last Mercenary i va comen\xc3\xa7ar a dirigir amb Deathmaster (1972)._NEWLINE_Danton va morir per complicacions d\'una malaltia de rony\xc3\xb3 a Los Angeles (Calif\xc3\xb2rnia)._NEWLINE_Va tenir dos fills, Steve i Mitchell.'